Франц Жылка – з тых, хто цвёрда верыць, што кожны павінен ведаць сваю гісторыю і рабіць усё, каб яе захаваць і перадаць дзецям, а яшчэ – па магчымасці аднаўляць тое, што было па розных прычынах забыта ці згублена. Франц Баляслававіч усё жыццё рэстаўрыруе старыя вадзяныя млыны, валодае шматпрофільнай кампаніяй, якая займаецца ў тым ліку і вытворчасцю абутку для коннікаў. У Пярэсеку ён пераехаў гадоў 8 назад, але кажа, што перыядычна бываў там шмат гадоў запар. Спачатку разам з жонкай прыязджалі да яе цёткі, дапамагалі, потым атрымалі яе дом у спадчыну. У ім Жылкі цяпер і жывуць.